*[NB! Näidislepingu koostamise eesmärk on juhtida audiitorettevõtja tähelepanu vajadusele analüüsida kõiki olulisi tingimusi kliendilepingu sõlmimiseks. Näidislepingute kasutamisel tuleb arvestada asjaoluga, et selle kasutamisega seotud riskid jäävad lepingupoolte kanda. Audiitorkogu ei kanna vastutust näidislepingute kasutamisest tuleneda võivate kahjude osas.*

*[NB! Nurksulgudes toodud info tuleb vastavalt tegelikele asjaoludele muuta korrektseks, kas asjakohaste andmete sisestamise või väljapakutud valikute puhul ühe asjakohase valiku tegemise kaudu. Seejärel tuleb kustutada nurksulud ning sisestatud/valitud teksti formaat viia vastavusse ülejäänud dokumendi vormistusega!*

*Kursiivis (või kursiivis ja nurksulgudes) osundatud tekst on väljaspool käesoleva lepingu minimaalselt kohustuslikku osa või audiitorettevõtja määratletav ning selle kasutamine jääb käesoleva lepingu rakendaja enda otsustada.]*

*[NB! Lisad 1-3 tuleb sisustada asjakohaste dokumentidega ja lisada need kliendilepingu juurde.]*

**KLIENDILEPING */nr [\_\_\_\_\_\_\_\_\_\_]/* , AUDIITORTEENUSE OSUTAMISEKS**

Käesolev leping on sõlmitud **[kus]**, **[kuupäev]**

**[Kliendi nimi]** (edaspidi nimetatud **Klient**), mida esindab **[esindusõiguse alus]** alusel **[tiitel] [nimi]**

ja

**[Audiitorettevõtja nimi]** (edaspidi nimetatud **Audiitorettevõtja**), mida esindab **[esindusõiguse alus]** alusel juhatuse liige ja vandeaudiitor **[nimi] [tegevusloa nr]**, ***/kommentaar/ Kui Audiitorettevõtja on füüsilisest isikust ettevõtja (edaspidi FIE), piisab reeglina sellest, kui ära märkida Audiitorettevõtja nimi. Siiski võib esineda vajadus märkida nii audiitorettevõtja kui ka FIE puhul esindaja isikut (nt. prokurist). Sellisel juhul tuleb lähtuda ülaltoodust, tuues välja esindaja nime, esindusõiguse aluse ja tiitli./***

keda nimetatakse edaspidi **Pool** või koos **Pooled**, */ning võttes arvesse asjaolu, et:*

* *tulenevalt Audiitorettevõtjale kehtestatud nõuetest olla oma tegevuses sõltumatu ja erapooletu, on käesoleva lepingu alusel osutatava, audiitorteenusega lahutamatult seotud ka ettenähtud kasutajad (avalikkus ja audiitortegevuse seaduses kehtestatud kutsetegevuse standardites nimetatud kasutajad), kelle huvides on käesoleva lepingu alusel osutatav auditi audiitorteenus;*
* *Klient peab korraldama oma raamatupidamise ja koostama majandusaasta aruande lisana esitatava aruande, mis sisaldab raamatupidamisbilanssi ja kasumiaruannet tegevusalade kaupa  ning nende koostamise arvestuspõhimõtted ja järgima äriseadustikust tulenevaid nõudeid ja kohustusi majandusaasta aruande esitamisele;*
* *käesolevale lepingule kohaldatakse võlaõigusseadust, arvestades audiitortegevuse seaduses kliendilepingu ja audiitorteenuse kohta sätestatud erisusi,*

on sõlminud käesoleva lepingu (edaspidi nimetatud **Leping**) alljärgnevas:

1. **Audiitorteenuse osutamise eesmärk ja objekt ning lepingu kestvus**
   1. Audiitorteenuseosutamise eesmärgiks on Audiitorettevõtja poolt vandeaudiitori kutsetegevuse standarditest (edaspidi *kutsetegevuse standardid*) ja lepingus määratud tingimustest lähtuva audiitorkontrolli teostamise *(edaspidi ka Audit)* tulemusena avaldada ettenähtud kasutajale sõltumatu vandeaudiitori aruanne Lepingu punktis 1.3. sätestatud Auditi objekti kohta.
   2. Arvestades Auditi kui põhjendatud kindlust andva teenuse osutamisel teostatava audiitorkontrolli väljavõttelist iseloomu ja mis tahes sisekontrollisüsteemi suhtelist piiratust, püsib siiski alati teatav risk, et isegi suhteliselt olulised väärkajastamised võivad jääda avastamata. Seega ei väljendata vandeaudiitori aruandes absoluutset kindlust eeldavat otsust.
   3. Auditi audiitorteenuse objektiks on Kliendi [kuupäev, kuu, aasta] lõppenud majandusaasta kohta koostatavad ja vastavalt elektrituruseaduse § 17 lg-le 3 majandusaasta aruande lisana esitatavad raamatupidamisbilanss ja kasumiaruanne tegevusalade kaupa ning nende koostamise arvestuspõhimõtted (edaspidi ka elektriettevõtja tegevusalade aruanne).
2. **Lepingu ese**
   1. Lepingu esemeks on Audiitorettevõtja poolt Auditi osutamine Kliendi elektriettevõtja tegevusalade aruande kohta, lähtudes kutsetegevuse standarditest ning vastavalt lepingus määratud tingimustele.
3. **Lepingu täitjad** 
   1. Audiitorettevõtja poolt on vandeaudiitori aruande allkirjastajaks **[tiitel] [nimi]**.
   2. Audiitorettevõtjal on õigus kaasata oma kutsetegevusega seotud kohustuste paremaks täitmiseks omal vastutusel eksperte, abilisi või muid isikuid, kes tegutsevad Audiitorettevõtja juhtimisel.
4. **Auditi teostamise tulemus**
   1. Auditi teostamise tulemusena esitab Audiitorettevõtja Kliendi [osanikule / osanikele / aktsionäri(de)le] sõltumatu vandeaudiitori aruande, milles ta avaldab arvamuse elektrituruseaduse § 17 lg-s 3 sätestatud nõude täitmise kohta eelpool nimetatud seaduse §-s 16 sätestatu kohaselt.
5. **Kliendi kohustused**
   1. Kliendil on kohustus:
      1. tagada vajalike raamatupidamisregistrite ning aruannete koostamine ja säilitamine, sobivate arvestuspõhimõtete ning hindamismeetodite valik, tõhusa sisekontrollisüsteemi kujundamine, arvestuse sise-eeskirjade väljatöötamine ja vara säilimine vastavalt kehtivate õigusaktide nõuetele;
      2. välja töötada tegevusalade jaotuspõhimõtted elektrienergiaga seotud tegevusalade kohta ning samuti erinevate elektrituruseaduse § 22 lõikes 1 nimetatud elektrienergiaga seotud tegevusalade kohta nii, nagu oleksid seda kohustatud tegema nendel tegevusaladel tegutsevad erinevad ettevõtjad. Jaotuspõhimõtete väljatöötamisel on juhtkonna kohustuseks diskrimineerimise, ristsubsideerimise ja konkurentsi moonutamise vältimine.
      3. koostada elektriettevõtja tegevusalade aruande projekt heauskselt ja rakendada vajalikke meetmeid informatsiooni õigsuse tõestamiseks;
      4. koostada elektriettevõtja tegevusalade aruande kooskõlaselektrituruseadusega;
      5. tagada selline sisekontroll, mida Klient peab vajalikuks, et võimaldada elektriettevõtja tegevusalade aruande koostamist ilma pettustest või vigadest tuleneva olulise väärkajastamiseta;
      6. esitada Audiitorettevõtjale kõik Auditi teostamiseks vajalikud algdokumendid ning muu Audiitorettevõtjale Auditi teostamiseks vajalik informatsioon */samuti kõik kehtivad lepingud ja informatsioon lepingute kohta, mida on kavatsus enne Auditi teostamise lõppu sõlmida. Eelmises lauses nimetatud dokumentidest võib Audiitorettevõtja teha koopiaid, ärakirju või väljavõtteid ning hankida Auditiga seotud tõendusmaterjali muul viisil. Vajaliku info ja vajalike dokumentidega on muuhulgas tegemist juhul, kui Auditi teostamiseks vajalikud algdokumendid ning muu Audiitorettevõtjale Auditi teostamiseks vajalik informatsioon ei ole Kliendi raamatupidamises asjakohaselt kajastatud, või mille kohta puuduvad andmed, kuid mis Audiitorettevõtja põhjendatud arvamuse alusel on Auditi teostamiseks vajalik*/;
      7. */valmistada ette Auditi teostamiseks vajalikud materjalid hiljemalt* ***[päevade arv]*** *päeva enne Auditi iga vastava etapi algust või vastavalt kokkulepitud ajagraafikule lähtudes Audiitorettevõtja esitatud esialgsest nimekirjast ning Auditi jooksul lähtudes Audiitorettevõtjapoolsetest nõudmistest vastavalt Lepingu Lisas 3 toodud Auditi teostamise ajagraafikule ja tähtajale./*;
      8. tagada töötajate koostöövalmidus Auditiga seotud toimingutes kogu Auditi teostamise ajal ja piiramatu juurdepääs Kliendiga seotud inimestele, kellelt Audiitorettevõtja peab vajalikuks Auditi tõendusmaterjali hankida;
      9. tasuda Auditi eest vastavalt Lepingus ettenähtud tingimustele;
      10. kinnitada kõigi tegevjuhtkonna liikmete poolt enne sõltumatu vandeaudiitori aruande väljastamist juhtkonna esitiskirjas,et kogu elektriettevõtja tegevusalade aruandes esitatud info on õige, korrektne ja täielik, et kõik potentsiaalsed kohustused, seotud osapooltega tehtud tehingud, olulised aruande kuupäeva järgsed sündmused ja muud olulised asjaolud on avalikustatud, kui asjakohane ning et Audiitorettevõtjale ei ole jäetud esitamata asjaolusid, mis võiksid mõjutada finantsinformatsioonile õiglase hinnangu andmist./ *Juhtkonna esitiskirja allkirjastavad kõik Kliendi juhatuse liikmed ning kui audiitor peab vajalikuks, siis ka täiendavalt isikud, kelle kinnitust audiitor peab asjakohaseks. Juhtkonna esitiskirja näidis on toodud Lepingu Lisas 1/*;
      11. kasutada sõltumatu vandeaudiitori aruannet ainult tervikliku elektriettevõtja tegevusalade aruande lahutamatu lisana. /*Vandeaudiitori aruande avaldamine eraldi või ainult koos üksikute aruande osadega mõnes üldsusele suunatud aruandes või prospektis on lubatud ainult Audiitorettevõtja eelneval kirjalikul nõusolekul ning koos märkega, et vandeaudiitori aruandele lisatud aruannete näol ei ole tegemist täieliku elektriettevõtja tegevusalade aruande ega raamatupidamisaruandega/*;
      12. *teatada Audiitorettevõtjale Kliendi juhtkonna või vastavate juhtorganite poolt teada saadud pettuse või vea tõttu esinenud olulisest väärkajastamise asjaoludest, ning tagada Audiitorettevõtjale õigel ajal täielik juurdepääs nendele oletustele ja nende sisejuurdluse dokumentidele ja informatsioonile. Kui Klient piirab Audiitorettevõtjale muul viisil käesoleva punkti alusel kättesaadavat informatsiooni (Kliendi advokaatide/klientide teabe konfidentsiaalsuse, võimaliku kohtuvaidlusega seotud materjalide salastatuse või muul alusel), on Klient kohustatud Audiitorettevõtjale viivitamatult teatama, et teatud informatsiooni Audiitorettevõtjale ei esitata. Sellise informatsiooni esitamata jätmist loetakse Auditi ulatuse piiramiseks ja see võib takistada Audiitorettevõtjal Kliendi elektriettevõtja tegevusalade aruande kohta arvamuse avaldamist;*
      13. teha Audiitorettevõtjaga p-des 5.1.1.-5.1.12. nimetamata osas igakülgset koostööd Lepingu alusel osutatava Auditi suhtes, mis aitab kaasa Auditi tulemuse saavutamisele.
   2. Lepingu allkirjastamisega kinnitab Klient, et otsus Audiitorettevõtja valimise ning Audiitorettevõtjaga Lepingu sõlmimise ja Audiitorettevõtja töö tasustamise tingimuste kohta on heaks kiidetud Kliendi vastava organi poolt ja vajaduse korral Kliendi auditikomitee poolt.
6. **Audiitorettevõtja kohustused**
   1. Audiitorettevõtjal on kohustus:
      1. esitada esialgne nimekiri Auditi teostamiseks vajalikest dokumentidest ja informatsioonist Lepingu Lisas 3 määratud kuupäevaks;
      2. esitada Auditi teostamise tulemusena sõltumatu vandeaudiitori aruanne Kliendi elektriettevõtja tegevusalade aruande kohta hiljemalt **[kuupäevad]**, tingimusel, et Klient on elektriettevõtja tegevusalade aruande esitanud Audiitorettevõtjale kontrollimiseks **[päevade arv]** päeva enne vandeaudiitori aruande väljastamist või vastavalt kokkulepitud graafikule ja täitnud õigeaegselt muud omapoolsed kohustused. */Ülevaade auditi kavandatud ulatusest ja täpsem Auditi ajakava on toodud Lepingu Lisas 3./* Sõltumatu vandeaudiitori aruanne esitatakse Kliendile eesti keelesseaduse ja kutsetegevuse standarditega ettenähtud vormisAudiitorettevõtja poolt omakäeliselt allkirjastatuna /eksemplaride arv/ eksemplaris */.* Märkusteta sõltumatu vandeaudiitori aruande näidis on toodud Lepingu Lisas 2. Auditi teostamisel võib esineda tingimusi, mille korral võib vandeaudiitori aruanne erineda selle eeldatavast vormist ja sisust;
      3. */väljastada kirjalik märgukiri Kliendi juhtkonnale, milles Audiitorettevõtja juhib tähelepanu puudustele, teeb soovitusi ja ettepanekuid/*;
      4. informeerida Klienti viivitamatult probleemidest, mis takistavad Audiitorettevõtjat võetud kohustusi täitmast, ning meetmetest, mida Audiitorettevõtja kasutab, et Auditi teostamist takistavad asjaolud kõrvaldada;
      5. */esitada arve faktiliselt teostatud tööde kohta, kas igakuiselt või pärast vastava tööetapi lõppemist, kusjuures tasumise aluseks olevas arves kohustub Audiitorettevõtja näitama ka Auditi teostamiseks kulutatud töötundide arvu/;*
      6. */juhul, kui Audiitorettevõtjal tekib kahtlus,*  *pettuse või seaduste ja reeglite võimaliku rikkumise kohta, edastada need teadmiseks vastavale juhtimistasandile. Kui Audiitorettevõtja saab teada pettusest, millega on seotud juhtkond või sisekontrollifunktsioonis olulist rolli omavad töötajad või muud töötajad, kus pettuse tagajärjeks on andmete väärkajastamine elektriettevõtja tegevusalade aruandes, teatab Audiitorettevõtja sellest otse vastavale juhtorganile. Audiitorettevõtja edastab Kliendi vastavale juhtorganile Audiitorettevõtja tähelepanu alla sattunud küsimused, mis on seotud seaduste ja reeglite rikkumisega, v.a juhul, kui need on selgelt ebaolulise tähtsusega./*
   2. Kliendi finantsaruandluse sisekontrolli käsitleb Audiitorettevõtja auditeerimisel ainult osana Audiitorettevõtja Auditi planeerimise ja Auditiprotseduuride iseloomu, ajastamise ja ulatuse määramise eesmärgil. See käsitlus ei ole siiski piisav arvamuse avaldamiseks sisekontrolli tõhususe kohta või kõikide oluliste puuduste avastamiseks.
7. **Auditi tundide arv, teostamise maksumus ja tasumise kord**
   1. Audiitorettevõtja hinnangu kohaselt kulub *Kliendi* Auditi teostamiseks eelduslikult perioodi ………….. elektriettevõtja tegevusalade aruande auditi eest ………. tundi.
   2. Lähtudes hinnangulisest tundide arvust, on Auditi teostamise maksumus:
      1. **[summa numbritega] [(summa sõnadega)]** eurot(lisandub käibemaks */ja muud Auditiga otseselt seotud kulutused/*), */mis teeb ühe tunni hinnaks* ***[summa numbritega] [(summa sõnadega)]***eurot *(lisandub käibemaks)/*;
   3. */Lepingu p-s 7.1. nimetatud tasu arvelt loetakse kaetuks kõik Auditi teostamise käigus Audiitorettevõtjale tekkinud kulutused./ /****kommentaar/ NB! P-s 7.3.1. nimetatud „muud Auditiga otseselt seotud kulutused“ välistavad p-i 7.4. kohaldamise./***
   4. Auditi maksumus ei sisalda tasu vandeaudiitori muu kutsetegevuse eest. Kui Kliendi poolt küsitud nõustamine või muud teenused väljuvad Auditi raamidest, lepitakse selle kohta eraldi kirjalikult kokku.
   5. */Audiitorettevõtja poolt Auditi teostamise orienteeruv hind ja tööde teostamise ajakava tugineb muu hulgas ka Kliendi raamatupidamise ja Kliendi töötajate poolt Audiitorettevõtjale antud informatsiooni eelhinnangule ning sõltub Kliendi töötajate poolt osutatava abi mõistlikust tasemest./* Kui Auditi mahukus ja/või läbiviimise periood suureneb seoses Kliendi poolt oma lepinguliste kohustuste täitmata jätmise või mittekohase täitmisega, võib Audiitorettevõtja oma tasu ja planeeritud tööde täitmise tähtaegu muuta. Kui Auditi teostamise käigus ilmnevad muud asjaolud mis ei võimalda Auditi teostamist kokkulepitud maksumuse piires, lepitakse kokku Auditi täiendava maksumuse ja jätkamise (sh tähtaegade muutmise) kohta.
   6. */Juhul kui Kliendist tulenevatel põhjustel Auditi protseduuride teostus viibib või Audiitorettevõtja planeeritud tööde maht suureneb (nt peab Audiitorettevõtja korduvalt tegema korrigeerimisi või üle kontrollima koostatud elektriettevõtja tegevusalade aruande uuendatud versioone), on Audiitorettevõtjal õigus suurendada tasu lähtudes täiendavatele töödele kulunud ajakulust, rakendades tunnihinda* ***[summa numbritega]*** *eurot (lisandub käibemaks)/*. ***/kommentaar/ Vt. kommentaari p-i 7.3. juurest./***
   7. Auditi teostamise eest kuuluva summa tasub Klient **[päevade arv]** kalendripäeva jooksul Audiitorettevõtja arveldusarvele Audiitorettevõtja poolt esitatud arve esitamise päevast alates. Audiitorettevõtja poolt esitatud arves näidatud summa tasumise tähtaja ületamisel kohustub Klient tasuma viivist tähtajaks tasumata summalt **[protsendi suurus]** protsenti päevas iga viivitatud kalendripäeva eest. Tähtajaks tasumata arves näidatud summa sissenõudmise kulud tasub Klient.
8. **Poolte vastutus**
   1. Klient vastutab oma Lepingus sätestatud kohustuste rikkumise eest, välja arvatud juhul, kui selle on põhjustanud ettenägematud või Poolte tegevusest olenematud asjaolud (vääramatu jõud)*.*
   2. */Vääramatu jõuna mõistavad Pooled igasugust Kliendi tahtest sõltumatut ja sellele mitte alluvat sündmust või asjaolu, nagu tulekahju, sõjalise iseloomuga tegevust, streiki, korratust, üleujutust või muud loetletud tunnustele vastavat sündmust või asjaolu, mis takistab või teeb võimatuks Kliendi Lepingust tulenevate kohustuste nõuetekohase täitmise. Vääramatu jõud ei hõlma sündmusi, mis on põhjustatud Kliendi või tema töötajate hooletusest või tahtlikust tegevusest./*
   3. Audiitorettevõtja vastutab Kliendi ees vandeaudiitori kutsetegevusega süüliselt tekitatud otsese varalise kahju eest. Vastutuse ülempiir on kümnekordne Lepingu tasu. Raskest hooletusest tuleneva või tahtliku rikkumise korral ülempiiri ei kohaldata.
   4. Audiitorettevõtja ei vastuta, kui Audiitorettevõtja ei ole kahju tekkimises süüdi, muuhulgas kui kahju tuleneb Kliendi poolt Auditi teostamise ajal kirjalikult või suuliselt esitatud eksitavast informatsioonist või informatsiooni esitamata jätmisest.
   5. */Juhul kui Audiitorettevõtja viivitab omal süül sõltumatu vandeaudiitori aruande üleandmisega üle Lepingu Lisas 3 määratud tähtpäeva, on Kliendil õigus nõuda leppetrahvi tasumist, mille suuruseks on* ***[protsendi suurus]*** *protsenti Lepingu kohaselt Audiitorettevõtjale makstavast tasust iga üleandmisega viivitatud kalendripäeva eest./*
9. **Konfidentsiaalsus** 
   1. Dokumentatsioon, mille Audiitorettevõtja koostab seoses Auditi teostamisega, ja/või Kliendi koostatud ja Audiitorettevõtjale esitatud dokumendid, samuti Audiitorettevõtjale Auditi teostamise käigus esitatud muu materjal ja/või informatsioon loetakse tööpaberiteks (sh elektroonilised tööpaberid), mis on Audiitorettevõtja omand. Tööpaberid on konfidentsiaalsed ja Audiitorettevõtja säilitab neid vastavalt Eesti Vabariigi õigusaktidega kehtestatud nõuetele ja kooskõlas Audiitorettevõtja siseselt kehtestatud põhimõtete ja eeskirjadega. Tööpabereid võib avalikustada õigusaktidega ette nähtud juhtudel.
   2. Klient ei tohi Auditi teostamise käigus koostatud Audiitorettevõtja dokumente avaldada ja/või esitada kolmandatele isikutele ilma Audiitorettevõtjat eelneva */kirjaliku/* nõusolekuta, välja arvatud Eesti Vabariigi õigusaktides ette nähtud juhtudel.
   3. Audiitorettevõtja on kohustatud hoidma saladuses talle kutsetegevuse käigus teatavaks saanud infot ja dokumente. Eelmises lauses nimetatud kutsesaladuse hoidmise kohustus ei ole ajaliselt piiratud ja kehtib ka pärast Audiitorettevõtja kutsetegevuse lõpetamist.
   4. Saladuse hoidmise kohustust ei ole, kui Audiitorettevõtjal on asjaolude avalikustamiseks Kliendi kirjalik luba või kui Audiitorettevõtja on kohustatud avalikustama infot ja dokumente seadusest tulenevalt*, /nt. Audiitorettevõtja poolt info või dokumentide avaldamine Audiitorkogule tema ülesannete täitmiseks, Rahandusministeeriumile käesoleva seadusega pandud ülesannete täitmiseks, kohtule kohtumääruse või –otsuse alusel, uurimisasutusele seoses kriminaalmenetlusega, rahapesu andmebüroole tema ülesannete täitmiseks, kliendi emaettevõttele audiitorteenuse osutajale, vandeaudiitorite võrgustikku kuulumisel sisemise kvaliteedikontrolli läbiviijaile, Riigikontrollile tema ülesannete täitmiseks, Finantsinspektsioonile tema ülesannete täitmiseks./*
   5. Audiitorettevõtja säilitab kõik autoriõigused ja muud intellektuaalse omandi õigused kõigele, mille ta on loonud, arendanud või kujundanud kas enne Auditi teostamist või selle käigus, sealhulgas, kuid mitte ainult süsteemidele, metoodikatele, tarkvarale, oskusteabele ja töödokumentidele. Audiitorettevõtja säilitab kõik autoriõigused ja muud intellektuaalse omandi õigused Audiitorettevõtja Kliendile esitatud raportitele, kirjalikele nõuannetele ja muudele materjalidele.
   6. */Audiitorettevõtja kohustub kasutama Lepingu raames talle teatavaks saanud informatsiooni vaid Auditi teostamiseks ning mitte levitama seda teistele isikutele./*
   7. */Audiitorettevõtja kohustub hüvitama kõik kahjud, mis tekivad Audiitorettevõtja süülise tegevuse või tegevusetuse tagajärjel konfidentsiaalse informatsiooni sattumisel selleks mitteõigustatud isiku kätte vastavalt võlaõigusseadusele ja audiitortegevuse seadusele./*
10. **Rahapesu ja terrorismi rahastamise tõkestamine**
    1. Audiitorettevõtjal on kohustus ärisuhte loomisel tuvastada Kliendi isikusamasust ja õigusvõime olemasolu, tuvastada ja kontrollida Kliendi juhatuse liikmete isikusamasust ja esindusõigust, tuvastada tegelik kasusaaja.
    2. Kliendil on kohustus esitada Audiitorettevõtja nõudmisel rahapesu ja terrorismi rahastamise tõkestamise seadusest tulenevate hoolsusmeetmete kohaldamiseks vajalikud dokumendid ja anda asjakohast teavet, sh teavet Kliendi poolt tehtavate tehingute ja Kliendi poolt kasutatavate rahaliste vahendite kohta, mis peavad olema kooskõlas Kliendi majandustegevuse laadi ja ulatusega ning teavet tegelike kasusaajate muutumisest.

1. **Poolte teated**
   1. Kõik Poolte vahel käesoleva Lepingu tingimuste täitmiseks sõlmitavad kokkulepped, sealhulgas Lepingu täitmise, muutmise ja Lepingust tulenevate vaidlustega seotud teated ja informatsioon on kooskõlas Lepinguga esitatud, kui nimetatud teated on Poolele edastatud kirjalikku taasesitamist võimaldavas vormis kas e-kirja teel või kirjalikus vormis või antud teisele Poolele üle allkirja vastu Lepingus märgitud aadressil. Pooltevahelised Lepinguga seotud andmed ja tahteavaldused, mis on informatsioonilise iseloomuga ja mille edastamisel teisele Poolele ei ole õiguslikke tagajärgi, edastatakse vahetult Poolele sobivat kommunikatsiooniviisi kasutades (nt. telefon, e-post)*.*
   2. Pooled on kohustatud käesoleva Lepingu punktis 11.1 nimetatud vormis teavitama Lepingu teist Poolt ka kõikidest asjaoludest, mis võivad mõjutada või takistada Lepingus sätestatud kohustuste täitmist või õiguste realiseerimist.
2. **Lepingu jõustumine**

12.1. Leping, lepingu lisad ning nende muudatused ja täiendused jõustuvad nende Poolte poolt allakirjutamise hetkest.

1. **Lepingu muutmine**
   1. Lepingu tingimusi võib muuta ning Lepingut täiendada üksnes Poolte kirjaliku kokkuleppe alusel.

1. **Lepingu lõppemine ja ülesütlemine** 
   1. Pooled võivad Lepingu üles öelda üksnes mõjuva põhjuse olemasolul. Audiitortegevuse seaduse § 57 lg 2 kohaselt ei ole mõjuv põhjus kliendilepingu ülesütlemiseks arvamuste lahknevus raamatupidamise või vandeaudiitori tegevusega seotud teemade käsitlemisel.
   2. Pooled peavad Lepingu ülesütlemisest viivitamata teavitama registri infosüsteemi vahendusel Audiitorkogu järelevalvenõukogu, edastades Lepingu ülesütlemise põhjuste kohta omapoolsed selgitused.
   3. Lepingu ülesütlemisel on klient kohustatud viivitamata tasuma Audiitorettevõtjale kõigi Lepingus kokku lepitud tööde eest, mis tehti enne Lepingu ülesütlemist. Eelmist lauset ei kohaldata juhul, kui Lepingu ülesütlemine on tingitud Audiitorettevõtja tegevusloa peatamisest või lõppemisest.
   4. Leping lõpeb pärast Poolte lepinguliste kohustuste kohast täitmist.
2. **Vaidluste lahendamine**
   1. Lepingu täitmisel ja tõlgendamisel juhinduvad Pooled Eesti Vabariigis kehtivatest õigusaktidest.
   2. Lepingust tulenevad lahkarvamused, vaidlused ja pretensioonid mida ei õnnestu lahendada Poolte kokkuleppel, lahendatakse **[kostja asukoha järgses kohtus/,…………………...kohtus]**.
3. **Lepingu dokumendid**
   1. Leping on koostatud eesti keeles [kahes võrdset juriidilist jõudu omavas originaaleksemplaris, millest kummalegi Poolele jääb üks Lepingu eksemplar /ühes originaaleksemplaris digitaalallkirjastatult.]
   2. Käesoleva Lepingu lahutamatuteks osadeks on:
      1. Lisa 1 – Juhtkonna esitiskiri.
      2. Lisa 2 – Vandeaudiitori aruande vorm.
      3. Lisa 3 – Auditi teostamise ajagraafik ja tähtaeg.
4. **Poolte rekvisiidid**

|  |  |
| --- | --- |
| Klient | Audiitorettevõtja |
| **[Registrikood]** | **[Registrikood]** |
|  | **[Tegevusloa nr]** |
| **[Aadress]** | **[Aadress]** |
| **[Telefon]** | **[Telefon]** |
| **[E-post]** | **[E-post] */kommentaar/ Üldjuhul pannakse siia Kliendile Auditit osutanud isiku E-posti aadress./*** |
|  | **[Pangarekvisiidid]** |
| **[allkiri]**  **[nimi]**  Kliendi eest ja nimel | **[allkiri]**  **[nimi]**  Audiitorettevõtja eest ja nimel |

**Lisa 1. Juhtkonna esitiskiri**

### *Ettevõtte blanketil]*

### Juhtkonna esitiskiri

***[audiitorettevõtja nimi]***

***[aadress]***

***[kuupäev (mitte hilisem kui vandeaudiitori aruande kuupäev)]***

|  |
| --- |
| Käesolev esitiskiri on esitatud seoses [KLIENDI NIMI] (edaspidi ka “Majandusüksus”) majandusaasta aruande lisana esitatud aruande, mis sisaldab raamatupidamisbilanssi seisuga 31. detsember 202X ja kasumiaruannet tegevusalade kaupa ning nende koostamise arvestuspõhimõtete (edaspidi elektriettevõtja tegevusalade aruanne), teiepoolse audiitorkontrolliga, eesmärgiga avaldada [arvamust/kokkuvõtte] elektrituruseaduse § 17 lg-s 3 sätestatud nõude täitmise kohta eelpool nimetatud seaduse §-s 16 sätestatu kohasel.  Kinnitame oma parimate teadmiste ja veendumuste kohaselt, olles teinud selliseid järelepärimisi, nagu me pidasime vajalikuks asjakohase informatsiooni kogumiseks, et: Elektriettevõtja tegevusalade aruande osas  * Oleme täitnud audiitorteenuse osutamise lepingus (sõlmitud *[päev. kuu aasta]*) sätestatud kohustused elektriettevõtja tegevusalade aruande koostamisel kooskõlas elektrituruseadusega, sh oleme välja töötanud tegevusalade jaotuspõhimõtted elektrienergiaga seotud tegevusalade kohta ning samuti erinevate elektrituruseaduse § 22 lõikes 1 nimetatud elektrienergiaga seotud tegevusalade kohta nii, nagu oleksid seda kohustatud tegema nendel tegevusaladel tegutsevad erinevad ettevõtjad. * Jaotuspõhimõtete väljatöötamisel tegevusalade vahel oleme vältinud diskrimineerimist, ristsubsideerimist ja konkurentsi moonutamist. * Tunnistame oma vastutust sisekontrolli kavandamise, teostuse ja alalhoiu eest pettuse ärahoidmiseks ja avastamiseks. * Arvestushinnangute tegemisel ja nendega seoses avalikustatud informatsiooni puhul on kasutatud meetodid, andmed ja märkimisväärsed eeldused asjakohased sellise kajastamise, mõõtmise või avalikustamise saavutamiseks, mis on elektrituruseaduse kontekstis põhjendatud. * Kõikide sündmuste osas, mis järgnevad elektriettevõtja tegevusalade aruande kuupäevale ja millest tulenevat korrigeerimist või avalikustamist nõutakse, on elektriettevõtja tegevusalade aruandes korrigeeritud või sündmused ja nende mõju avalikustatud. * [Elektriettevõtja tegevusalade aruandes ei esine väärkajastamisi, mis üksikult või koos on olulised. / Audiitorkontrolli käigus, teie poolt tuvastatud ning elektriettevõtja tegevusalade aruandes parandamata väärkajastamiste mõju, nii üksikult kui ka koos, on elektriettevõtja tegevusalade aruande kui terviku suhtes ebaoluline. Nende väärkajastamiste nimekiri on esitatud käesoleva esitiskirja lisas 1. (Me ei nõustu, et lisas 1 toodud X ja Y on väärkajastamised, kuna (*esitada põhjendus*).] * [Oleme teadlikud teie audiitori aruande modifikatsioonidest, mis on esitatud käesoleva esitiskirja lisas 2.] * *[Mis tahes muud asjaolud, mida audiitor võib pidada vajalikuks, nt vara väärtuse testiga leitud kasutusväärtust tõestavad alusandmed, rentide klassifikatsiooni kohta tehtud otsuste kinnitus jne].*  Antud informatsiooni osas  * Oleme andnud teile:   + ligipääsu kogu meile teadaolevale informatsioonile, mis on asjassepuutuv elektriettevõtja tegevusalade aruande koostamise suhtes, nagu andmed, dokumendid ja muud asjaolud;   + täiendava informatsiooni, mida te olete meilt taotlenud audiitorkontrolli eesmärgil; ja   + piiramatu juurdepääsu neile isikutele Majandusüksuses, kellelt te pidasite vajalikuks hankida audiitorkontrolli tõendusmaterjali. * Kõik tehingud on arvestusregistrites ja elektriettevõtja tegevusalade aruandes kajastatud. * Oleme avalikustanud teile oma hindamise tulemused riski kohta, kas elektriettevõtja tegevusalade aruanne võib olla oluliselt väärkajastatud pettuse tõttu. * Kui me oleme teadlikud pettusest või kahtlustatavast pettusest, mis mõjutab Majandusüksust ja hõlmab:   + juhtkonda;   + töötajaid, kellel on märkimisväärne roll sisekontrollis; või   + teisi, kui pettusel võiks olla oluline mõju elektriettevõtja tegevusalade aruandele.   oleme me sellega seoses avalikustanud teile kogu informatsiooni. [Kinnitame, et meil ei ole sellist informatsiooni/esitada asjakohane kirjeldus.]   * Oleme avalikustanud teile kogu informatsiooni seoses väidetega pettuse või kahtlustatava pettuse kohta, mis mõjutab Majandusüksuse elektriettevõtja tegevusalade aruannet ja millest on teada andnud töötajad, endised töötajad, analüütikud, järelevalveorganid või teised. [Kinnitame, et meil ei ole sellist informatsiooni/esitada asjakohane kirjeldus.] * Kui meile on teada juhtumid seadustega ja regulatsioonidega mittevastavuse või kahtlustatava mittevastavuse kohta, mille mõju tuleb arvesse võtta elektriettevõtja tegevusalade aruande koostamisel, oleme need teile kõikehõlmavalt avalikustanud. [Kinnitame, et selliseid juhtumeid meile teadaolevalt ei ole/ esitada asjakohane kirjeldus.] * Oleme avalikustanud teile kõik olukorrad, kus võivad esineda tegevusalade jaotuses tulude, kulude ja/või ühiselt kasutatavate ressursside jaotamist diskrimineerival, ristsubsideerival ja/või konkurentsi moonutaval viisil. * Informatsioon kõikide teadaolevate tegelike või võimalike kohtumenetluste ja hagide kohta, mille mõjusid tuleks elektriettevõtja tegevusalade aruande koostamisel arvestada, on teile avalikustatud ning need on arvesse võetud. * Oleme avalikustanud teile kõik olulised mitterahalised või ilma tasuta tehingud, mida Majandusüksus on vaatlusalusel aruandeperioodil teinud. * Oleme avalikustanud teile Majandusüksusega seotud osapooled ning kõik seotud osapoolte suhted ja tehingud, millest me oleme teadlikud. * Seoses tegevuse jätkuvusega:   + Oleme avalikustanud teile kogu informatsiooni, mis on tegevuse jätkuvuse eelduse seisukohast asjakohane.   + [Kinnitame, et Majandusüksus on jätkuvalt tegutsev].   + [Kinnitame, et vaatamata *(nimeta sündmused või tingimused, mis võivad tekitada märkimisväärset kahtlust Majandusüksuse suutlikkuse****s*** *jätkata jätkuvalt tegutsevana; viide peaks ära tooma ka bilansipäeva seisu või viitama sündmusele pärast bilansipäeva)*, on Majandusüksus jätkuvalt tegutsev ja meie edasised tegevusplaanid on järgmised:   ….  Hindame nende plaanide teostatavust tõenäoliseks**.]**   * *[Mis tahes muud asjaolud, mida audiitor võib pidada vajalikuks].* |

# *[Esitiskirja allkirjastavad kõik tegevjuhtkonna liikmed, sh raamatupidamist korraldav(ad) isik(ud)]*

# Juhtkonna kinnitus

**Lisa 1**

Audiitorkontrolli käigus tuvastatud ning parandamata vead:

|  |  |  |  |  |  |
| --- | --- | --- | --- | --- | --- |
|  | Kirjeldus | Paranduskande mõju varade saldole/tegevusalade jaotusele  [suurenemine (+) /vähenemine (-)]  EUR | Paranduskande mõju kohustuste saldole/tegevusalade jaotusele  [suurenemine (+) /vähenemine (-)]  EUR | Paranduskande mõju omakapitali saldole/tegevusalade jaotusele  [tulud (+)  /kulud (-)]  EUR | Paranduskande mõju aruande- aasta [kasumi/ kahjumi] saldole/tegevusalade jaotusele  [tulud (+)  /kulud (-)]  EUR |
|  | **Teadaolevad vead** |  |  |  |  |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
|  |  |  |  |  |  |
|  | **Hinnangulised vead** |  |  |  |  |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
|  | **Kokku teadaolevad, hinnangulised vead** |  |  |  |  |

Audiitorkontrolli käigus tuvastatud ning parandamata puudused informatsiooni esitusviisis:

|  |  |  |  |
| --- | --- | --- | --- |
| # | Lisa nimetus | Kirjeldus | Summa  (kui on määratletav)  EUR |
| 1 |  |  |  |
| 2 |  |  |  |
| 3 |  |  |  |

**Lisa 2. Vandeaudiitori aruande vorm**

***Modifitseerimata aruanne***

SÕLTUMATU VANDEAUDIITORI ARUANNE

[Parim Praktika AS/OÜ] [osanikele / aktsionäridele / nõukogule / üldkoosolekule]

**Arvamus**

Oleme auditeerinud [Parim Praktika AS/OÜ] (ettevõte) majandusaasta aruande lisana esitatud aruannet, mis sisaldab raamatupidamisbilanssi seisuga [31. detsember 202X] ja kasumiaruannet tegevusalade kaupa eeltoodud kuupäeval lõppenud majandusaasta kohta ja märkimisväärsete arvestuspõhimõtete kokkuvõtet (edaspidi elektriettevõtja tegevusalade aruanne).

Meie arvates on kaasnev ettevõtte 31. detsembril 202X lõppenud aasta elektriettevõtja tegevusalade aruanne koostatud kõigis olulistes osades elektrituruseaduse §-s 16 sätestatu kohaselt.

**Arvamuse alus**

Viisime auditi läbi kooskõlas rahvusvaheliste auditeerimise standarditega (Eesti). Meie kohustusi vastavalt nendele standarditele kirjeldatakse täiendavalt meie aruande osas „Vandeaudiitori kohustused seoses elektriettevõtja tegevusalade aruande auditiga”. Me oleme ettevõttest sõltumatud kooskõlas kutseliste arvestusekspertide eetikakoodeksiga (Eesti) (sh sõltumatuse standardid), ja oleme täitnud oma muud eetikaalased kohustused vastavalt nendele nõuetele. Me usume, et auditi tõendusmaterjal, mille oleme hankinud, on piisav ja asjakohane aluse andmiseks meie arvamusele.

**Asjaolu rõhutamine – Arvestuse alus ja kasutamise piirang**

Juhime tähelepanu elektriettevõtja tegevusalade aruande lisale xx, milles kirjeldatakse arvestuse alust. Nagu kirjeldatud selles lisas, sätestab elektrituruseadus elektriettevõtjale kohustuse pidada raamatupidamisarvestust nii nagu koostaksid nendel tegevusaladel tegutsevad erinevad ettevõtjad ning koostada bilanss ja kasumiaruanne tegevusalade kaupa ning nende koostamise arvestuspõhimõtted, kuid puuduvad juhendmaterjalid, mis oleks aluseks tegevusalade jaotamisele ja eelnimetatud aruannete koostamisele. Tulenevalt juhendmaterjali puudusest on ettevõtte juhatus töötanud välja tegevusalade jaotuspõhimõtted, mis nõuavad juhatuse hinnanguid tegevusalade eristamiseks.

Elektriettevõtja tegevusalade aruanne on koostatud, et aidata Ettevõttel olla vastavuses elektrituruseaduse §-de 16 ja 17 sätetega. Elektriettevõtja tegevusalade aruanne ei pruugi olla sobiv muuks otstarbeks.

Nende asjaolude rõhutamine ei tähenda märkuseid meie arvamuse osas.

### [**Juhtkonna ja nende, kelle ülesandeks on valitsemine, kohustused seoses elektriettevõtja tegevusalade aruandega/ Juhtkonna kohustused seoses elektriettevõtja tegevusalade aruandega**][[1]](#footnote-2)

Juhtkond vastutab elektriettevõtja tegevusalade aruande koostamise ja esitamise eest kooskõlas elektrituruseaduse §-dega 16 ja 17 ja sellise sisekontrolli eest, nagu juhtkond peab vajalikuks, et võimaldada kas pettusest või veast tulenevate oluliste väärkajastamisteta elektriettevõtja tegevusalade aruande koostamist.

Juhtkonna kohustuseks on välja töötada tegevusalade jaotuspõhimõtted elektrienergiaga seotud tegevusalade kohta ning samuti erinevate elektrituruseaduse § 22 lõikes 1 nimetatud elektrienergiaga seotud tegevusalade kohta nii, nagu oleksid seda kohustatud tegema nendel tegevusaladel tegutsevad erinevad ettevõtjad. Jaotuspõhimõtete väljatöötamisel on juhtkonna kohustuseks diskrimineerimise, ristsubsideerimise ja konkurentsi moonutamise vältimine.

Elektriettevõtja tegevusalade aruande koostamisel on juhtkond kohustatud hindama ettevõtte suutlikkust jätkata jätkuvalt tegutsevana, esitama infot, kui see on asjakohane, tegevuse jätkuvusega seotud asjaolude kohta ja kasutama tegevuse jätkuvuse arvestuse alusprintsiipi, välja arvatud juhul, kui juhtkond kavatseb kas ettevõtte likvideerida või tegevuse lõpetada või tal puudub sellele realistlik alternatiiv.

[Need, kelle ülesandeks on valitsemine, vastutavad ettevõtte finantsaruandlusprotsessi üle järelevalve teostamise eest.] 3

### **Vandeaudiitori kohustused seoses elektriettevõtja tegevusalade aruande auditiga**

Meie eesmärk on saada põhjendatud kindlus selle kohta, kas elektriettevõtja tegevusalade aruanne tervikuna on kas pettusest või veast tulenevate oluliste väärkajastamisteta, ja anda välja vandeaudiitori aruanne, mis sisaldab meie arvamust. Põhjendatud kindlus on kõrgetasemeline kindlus, kuid see ei taga, et olulise väärkajastamise eksisteerimisel see kooskõlas rahvusvaheliste auditeerimise standarditega (Eesti) läbiviidud auditi käigus alati avastatakse. Väärkajastamised võivad tuleneda pettusest või veast ja neid peetakse oluliseks siis, kui võib põhjendatult eeldada, et need võivad üksikult või koos mõjutada majanduslikke otsuseid, mida kasutajad elektriettevõtja tegevusalade aruande alusel teevad.

Kasutame auditeerides vastavalt rahvusvaheliste auditeerimise standarditele (Eesti) kutsealast otsustust ja säilitame kutsealase skeptitsismi kogu auditi käigus. Me teeme ka järgmist:

* teeme kindlaks ja hindame elektriettevõtja tegevusalade aruande kas pettusest või veast tuleneva olulise väärkajastamise riskid, kavandame ja teostame auditiprotseduurid vastuseks nendele riskidele ning hangime piisava ja asjakohase auditi tõendusmaterjali, mis on aluseks meie arvamusele. Pettusest tuleneva olulise väärkajastamise mitteavastamise risk on suurem kui veast tuleneva väärkajastamise puhul, sest pettus võib tähendada salakokkulepet, võltsimist, info esitamata jätmist, vääresitiste tegemist või sisekontrolli eiramist;
* omandame arusaamise auditi puhul asjassepuutuvast sisekontrollist, et kavandada nendes tingimustes asjakohaseid auditiprotseduure, kuid mitte arvamuse avaldamiseks ettevõtte sisekontrolli tulemuslikkuse kohta;
* hindame kasutatud arvestuspõhimõtete asjakohasust ning juhtkonna arvestushinnangute ja nendega seoses avalikustatud info põhjendatust;
* teeme järelduse juhtkonna poolt tegevuse jätkuvuse arvestuse alusprintsiibi kasutamise asjakohasuse kohta ja saadud auditi tõendusmaterjali põhjal selle kohta, kas esineb olulist ebakindlust sündmuste või tingimuste suhtes, mis võivad tekitada märkimisväärset kahtlust ettevõtte suutlikkuses jätkata jätkuvalt tegutsevana. Kui me teeme järelduse, et eksisteerib oluline ebakindlus, oleme kohustatud juhtima vandeaudiitori aruandes tähelepanu elektriettevõtja tegevusalade aruandes selle kohta avalikustatud infole või kui avalikustatud info on ebapiisav, siis modifitseerima oma arvamust. Meie järeldused põhinevad vandeaudiitori aruande kuupäevani saadud auditi tõendusmaterjalil. Tulevased sündmused või tingimused võivad siiski kahjustada ettevõtte suutlikkust jätkata jätkuvalt tegutsevana.

Me vahetame nendega, kelle ülesandeks on valitsemine, infot muu hulgas auditi planeeritud ulatuse ja ajastuse ning märkimisväärsete auditi tähelepanekute kohta, sealhulgas mistahes sisekontrolli märkimisväärsete puuduste kohta, mille oleme tuvastanud auditi käigus.

[Audiitorettevõtja nimel allkirjastava vandeaudiitori nimi

Vandeaudiitori number

Audiitorettevõtja nimi

Audiitorettevõtja tegevusloa number

Audiitorettevõtja asukoha aadress

Vandeaudiitori aruande kuupäev]

**Lisa 3. Auditi teostamise ajagraafik ja tähtaeg**

*Näide*

*Auditi teostamise ajagraafik audiitorkontrolli teostamiseks on järgmine:*

|  |  |
| --- | --- |
| ***Kuupäev*** | ***Kliendi ja Audiitorettevõtja tegevuste kirjeldus*** |
| *...... ....... ......... a.* | *Audiitorettevõtja esitab esialgse nimekirja Auditi teostamiseks vajalikest dokumentidest ja informatsioonist.* |
| *...... ....... ......... a.* | *Klient esitab Audiitorettevõtjale Auditi teostamiseks vajaliku informatsiooni* |
| *...... ....... ......... a.* | *Tutvumine Kliendi raamatupidamise korralduse, -dokumentide ja lepingutega. Elektriettevõtja tegevusalade aruande auditiprotseduuride sooritamine.* |
| *...... ....... ......... a.* | *Kliendi poolt esialgse elektriettevõtja tegevusalade aruande versiooni esitamine audiitorile.* |
| *...... ....... ......... a.* | *Elektriettevõtja tegevusalade aruande auditiprotseduuride sooritamine.* |
| *...... ....... ......... a.* | *Kliendi juhatus esitab Audiitorettevõtjale lõpliku juhatuse poolt kinnitatud ja allkirjastatud elektriettevõtja tegevusalade aruande ning allkirjastatud esitiskirja.* |
| *...... ....... ......... a. /...... ....... ......... a.* | *Audiitorettevõtja väljastab sõltumatu vandeaudiitori aruande.* |
|  |  |
|  |  |

*Kui Klient hilineb eeltoodud ajagraafikus toodud kuupäevadel informatsiooni esitamisega, siis väljastab Audiitorettevõtja sõltumatu vandeaudiitori aruande või allkirjastab selle digitaalselt hiljemalt* ***[X]*** *päeva jooksul korrigeeritud elektriettevõtja tegevusalade aruande saamisest.*

***[kuupäev]***

1. ;3 Selles audiitori aruande osas tuleb ka kindlaks määrata finantsaruandlusprotsessi järelevalve eest vastutavad isikud, kui sellise järelevalvekohustusega isikud erinevad nendest, kes täidavad ISA (EE) 700 lõigus 34 kirjeldatud kohustusi. Sellisel juhul tuleb selle osa pealkirjas viidata ka „nendele, kelle ülesandeks on valitsemine” ning lisada viimane lõik „*Need, kelle ülesandeks on valitsemine, vastutavad ettevõtte raamatupidamise aruandlusprotsessi üle järelevalve teostamise eest“* Kui aga väikeettevõttes on näiteks omanik ja juhatus ühes isikus, kustutatakse pealkirjast viide „valitsejatele“ ja viimane alalõik. [↑](#footnote-ref-2)